**STOP CANCER CYPRUS – ΕΡΓΑΣΙΑ ΕΞΑΜΗΝΟΥ ΕΠΛ361**

1. Ποιος/Ποιοι είναι οι λόγοι για τους οποίους αποφασίσατε να προχωρήσετε στην ανάπτυξη αυτής της εφαρμογής ; (→ Ο σύνδεσμος έχει ήδη μια ιστοσελίδα, δεν επαρκεί;)
2. Λέγοντας κινητή εφαρμογή εννοείτε εφαρμογή για συσκευές Android. Σε ποια γλώσσα να εμφανίζονται οι πληροφορίες, στα Ελληνικά;
3. Τι όνομα να έχει η εφαρμογή;
4. Θα είναι μια εφαρμογή γενικής χρήσεως, δηλαδή να μην φαίνεται κάπου ότι ο σύνδεσμος είναι υπεύθυνος για τη δημιουργία της εν λόγω εφαρμογής;
   1. *[Αν στο 4 απαντήσει ΟΧΙ, να φαίνεται ο ΠΑΣΥΚΑΦ]* Να περιλαμβάνονται και τα στοιχεία επικοινωνίας του συνδέσμου ή/και κάποιο ενημερωτικό κείμενο ή/και το λογότυπο του σύνδεσμου;
5. Ποιες πληροφορίες θα πρέπει να εισάγει ο χρήστης στην εφαρμογή; Υπάρχουν άλλοι παράγοντες εκτός από την ηλικία (ημ. Γεννήσεως), το φύλο, το αν είναι καπνιστής ή όχι ή πρώην; Χρειάζεται, για παράδειγμα, να γνωρίζει η εφαρμογή αν ο χρήστης έχει προδιάθεση για κάποιο καρκίνο; Ή άλλες πληροφορίες;
   1. Θα υπάρχουν κάποιοι standard συνδυασμοί εισόδων, δηλαδή (όπως στην εκφώνηση, π.χ. άντρας 18-35 αυτοεξέταση όρχεων, άντρας ή γυναίκα άνω των 50 ετών κολονοσκόπηση, καπνιστές ή πρώην καπνιστές ακτινογραφία θώρακος, γυναίκες τεστ Παπανικολάου, μαστογραφία κλπ), να είναι προκαθορισμένοι αυτοί οι συνδυασμοί ή να μπορεί ο χρήστης να εισάγει ελεύθερα ό,τι θέλει;
   2. Θα μπορούσαμε να έχουμε αυτούς τους πιθανούς συνδυασμούς και ποια αποτελέσματα θα πρέπει να βγαίνουν για καθέναν από αυτούς; Δηλαδή ποιες είναι οι διαφορετικές περιπτώσεις που υπάρχουν για κάθε άτομο;
6. Για κάθε είδος εξέτασης να υπάρχουν πληροφορίες για τον αρμόδιο ιατρό με τον οποίο πρέπει να επικοινωνήσει ο χρήστης για να εξεταστεί; (π.χ. τεστ Παπανικολάου - γυναικολόγος)
   1. Γενικά η εφαρμογή θα έχει και ενημερωτική χρήση, πληροφορίες για κάθε είδος καρκίνου, εξέταση, τρόπο πρόληψης και σύμπτωμα;
   2. Θα μπορούσε να υπάρχει μια λειτουργία στην οποία ο χρήστης να επιλέγει τα συμπτώματα που παρουσιάζει, και βάσει αυτών να εμφανίζονται οι πιθανές αιτίες και εξετάσεις που θα πρέπει να γίνουν;
7. Η εφαρμογή θα δημιουργηθεί για **προσωπική χρήση**; (Θα χρησιμοποιείται μόνο από ένα άτομο;) Θα δέχεται τις πληροφορίες και άλλων ατόμων εκτός από τον ιδιοκτήτη της συσκευής;
   1. *[Αν στο 7 απαντήσει ΟΧΙ]* Σχεδόν πάντα όμως, τέτοιου είδους εφαρμογές χρησιμοποιούνται αποκλειστικά από τον ιδιοκτήτη της συσκευής. Θα πρέπει να αποθηκεύονται τα πιο πάνω στοιχεία *[ερώτηση 5]* για όλους όσους χρησιμοποιούν την εφαρμογή; Με ποια αναγνωριστικά, π.χ. ονοματεπώνυμο κάθε ατόμου που χρησιμοποιεί τη συσκευή;
   2. *[Αν στο 7 απαντήσει ΟΧΙ και στο 7 α ΝΑΙ]* Θα πρέπει να προστατευτεί η ιδιωτικότητα των δεδομένων του χρήστη, δηλαδή να υπάρχει για παράδειγμα κάποιος κωδικός που θα αποτρέπει άλλους από το να βλέπουν τις πληροφορίες του ιδιοκτήτη της συσκευής;
   3. *[Αν στο 7 απαντήσει ΟΧΙ και στο 7 α ΝΑΙ ]* Οι ειδοποιήσεις (push notifications) θα εμφανίζονται μόνο για ένα άτομο, τον ιδιοκτήτη του κινητού;
   4. *[Αν στο 7 απαντήσει ΟΧΙ και στο 7 c ΟΧΙ]* Δηλαδή θα στέλνονται ειδοποιήσεις για όλους όσους έχουν χρησιμοποιήσει την εφαρμογή, στη συσκευή ενός ατόμου; Δεν είναι κάπως μη-πρακτικό;
   5. Να υπάρχει η **επιλογή** να μην εμφανίζονται ειδοποιήσεις (push notifications);
8. Για τις ειδοποιήσεις (push notifications) που θα υπενθυμίζουν το χρήστη να κάνει μια συγκεκριμένη εξέταση, χρειάζεται η εφαρμογή να γνωρίζει την ημερομηνία που έγινε η τελευταία συγκεκριμένη εξέταση. Πόσο καιρό πριν την επόμενη (προτεινόμενη) εξέταση να ειδοποιείται ο χρήστης; Να είναι σταθερό ή να καθορίζεται από το χρήστη; (ξεχωριστά για κάθε εξέταση);
9. Να υπάρχει μια οθόνη στην οποία να φαίνονται με σειρά όλες οι επερχόμενες (μελλοντικές) προτεινόμενες ημερομηνίες εξετάσεων με χρονική σειρά;
10. Μία προτεινόμενη ιδέα είναι:

-Να δεχόμαστε τις απαραίτητες εισόδους (ηλικία, φύλο κτλ) και να έχουμε ως έξοδο ένα μήνυμα που να λέει όλες τις αναγκαίες εξετάσεις που θα ήταν καλό να κάνει ο χρήστης και τη συχνότητά τους. Αν ο χρήστης επιθυμεί κάποια ενημέρωση να το κάνει αυτός (χωρίς να ορίζει το λειτουργικό για αυτόματη υπενθύμιση).

-Η ίδια περίπτωση αλλά αν επιθυμεί να εισάγει την ημ/νία της τελευταίας του εξέτασης για να του δίνεται μήνυμα για το πότε περίπου θα ήταν καλό να κάνει τη επόμενη εξέταση( βέβαια αφού βλέπει τη συχνότητα της εξέτασης αυτό δεν είναι απαραίτητο)

1. Σε τι μορφή να εμφανίζονται όλες οι σχετικές πληροφορίες στην εφαρμογή; (κείμενο, εικόνες, βίντεο)
2. Πώς μπορούμε να έχουμε όλες τις ιατρικές πληροφορίες που χρειαζόμαστε για την εφαρμογή;

*[ΕΠΟΜΕΝΗ ΣΥΝΑΝΤΗΣΗ ΠΡΙΝ ΤΙΣ 11/10 ΓΙΑ ΕΛΕΓΧΟ ΤΟΥ ΠΑΡΑΔΟΤΕΟΥ]:*