Καρκίνος του πάγκρεατος

Το πάγκρεας είναι ένα όργανο του πεπτικού συστήματος, το οποίο διασπά τα τρόφιμα έτσι ώστε να μπορούν να απορροφηθούν και να χρησιμοποιηθούν από τα κύτταρα του σώματος. Ένας σωλήνας που ονομάζεται “παγκρεατικός πόρος” συνδέει το πάγκρεας με το πρώτο τμήμα του λεπτού εντέρου. Το πάγκρεας περιέχει δυο τύπους αδένων: τους εξωκρινείς και τους ενδοκρινείς αδένες.

Ο καρκίνος του παγκρέατος εμφανίζεται συνήθως στην κεφαλή του παγκρέατος, όπου είναι δυνατόν να εμποδίζει τον χοληδόχο πόρο προκαλώντας ίκτερο. Μπορεί επίσης να εξαπλωθεί στα κοντινά νεύρα και τους λεμφαδένες προκαλώντας πόνο.

Εξετάσεις

Οι εξετάσεις για να διαπιστωθεί η ύπαρξη καρκίνου στο πάγκρεας περιλαμβάνουν: εξετάσεις αίματος, υπερηχογράφημα, αξονική τομογραφία (CT), μαγνητική τομογραφία (MRI), ενδοσκοπική εξέταση ERCP, ενδοσκοπικό υπέρηχο, ΡΕΤ scan, βιοψία δείγματος ιστού, λαπαροσκόπηση.

Συμπτώματα

Συνήθως δεν προκαλεί από νωρίς συμπτώματα, μπορεί να αναπτυχθεί αρκετά πριν να προκαλέσει συμπτώματα. Τα συμπτώματα που προκαλεί είναι τα εξής:

➢ Πόνος στην κοιλιά και συχνά και πόνος στη μέση (εξαιτίας της θέσης του παγκρέατος)  
  
➢ Σταδιακά εμφανιζόμενος ανώδυνος ίκτερος (κίτρινο χρώμα δέρματος και  
ματιών (στο φυσιολογικά λευκό τμήμα του ματιού), και μερικές φορές  
σκούρου χρώματος ούρα και άχρωμα κόπρανα)  
  
➢ Απώλεια σωματικού βάρους (εξαιτίας της κακής απορρόφησης θρεπτικών συστατικών από το έντερο)  
  
➢ Αδυναμία-καταβολή  
  
➢ Διάρροια  
  
➢ Ναυτία-έμετοι  
  
➢ Εκδηλώσεις κατάθλιψης που μπορούν να παρουσιαστούν αρκετούς μήνες πριν τη διάγνωση του καρκίνου του παγκρέατος

Τι προκαλεί τον καρκίνο του παγκρέατος

Το κάπνισμα, η διατροφή που είναι πλούσια σε κορεσμένα λιπαρά, η κατανάλωση  
μεγάλων ποσοτήτων αλκοόλ και καφεΐνης, ο σακχαρώδης διαβήτης, η  
χολολιθίαση, η κληρονομικότητα και πιο σπάνια η χρόνια παγκρεατίτιδα.

Τρόπος πρόληψης

Δεν υπάρχει κάποιος τρόπος πρόληψης της νόσου. Η αποφυγή των  
προδιαθεσικών παραγόντων μειώνει τις πιθανότητες εμφάνισης της νόσου.

Διατροφή:

Το τσάι: το τσάι συνδέεται με την μείωση του κινδύνου εμφάνισης καρκίνου του παγκρέατος.

Τα σκούρα πράσινα και φυλλώδη λαχανικά (όπως το μαρούλι και το σπανάκι) προσφέρουν στον οργανισμό άφθονο φολικό οξύ, φυτικές ίνες και καροτενοειδή, που προστατεύουν από τον καρκίνο παγκρέατος.